खोंड

खोंड, या कोंध () भारत के उड़ीसा राज्य की पहाड़ियों और जंगलों के निवासी हैं। ये कोंड, काँध या कोंध भी कहलाते हैं। इनकी संख्या अनुमानत: 8 लाख से अधिक है, जिनमें से लगभग 5 लाख 50 हजार द्रविड़ परिवार की कुई और उसकी दक्षिणी बोली कुवी बोलते हैं। अधिकांश खोंड अब चावल की खेती करते हैं, लेकिन अब भी कुटिया खोंड जैसे ऐसे कुछ समूह हैं, जो झूम खेती पर निर्भर हैं।भारत ज्ञानकोश, खंड-2, पापयुलर प्रकाशन, मुंबई, पृष्ठ संख्या-26, आई एस बी एन 81-7154-993-4

खोंड कई शताब्दियों से पश्चिम, उत्तर और पूर्व की ओर के उड़ियाभाषी और दक्षिण की ओर के तेलगुभाषी समूहों के सम्पर्क में है। कुछ हद तक उन्होने अपने पड़ोसियों की भाषाएँ और प्रथाएँ अपना ली हैं। बऊद मैदानों में ऐसे खोंड हैं, जो केवल उड़ियाभाषी हैं, आगे पहाड़ियों में खोंड द्विभाषी हैं, दूरस्थ वनों में केवल कुई बोली जाती है। जाति, अस्पृश्यता और हिन्दू देवी-देवताओं के बारे में ज्ञान संबंधी हिन्दू प्रथाओं के पालन में एक समान क्रमिक परिवर्तन दिखाई देता है। बीसवीं शताब्दी के उत्तरार्द्ध में परसंस्कृतिग्रहण की प्रक्रिया तेजी से बढ़ी है।G.S. Ghurye, Caste And Race In India, Popular Prakashan, 2004 reprint, pages 31-33.
 इन्हें भी देखें 
 जनजाति (ट्राइब)
 सन्दर्भ 

 बाहरी कड़ियाँ 

 भारतीय जनजातियों की चित्र दीर्घा 
 सिनलंग - भारतीय जनजातियाँ

श्रेणी:संस्कृति
श्रेणी:भारतीय संस्कृति
श्रेणी:मानवशास्त्र
श्रेणी:भारत की जनजातियाँ
श्रेणी:उड़ीसा की जनजातियाँ